אנה בן מרדכי

אנה בן מרדכי-רזיאל היא קצינת משטרה ישראלית בדרגת תת ניצב, שמשרתת בתפקיד סגן ראש אגף התנועה. בתפקידיה הקודמים ראש חטיבת שיטור, קהילה ומתנדבים באגף המבצעים, מזכירה הביטחונית של השר לביטחון הפנים.

ביוגרפיה
בן מרדכי-רזיאל ילידת ירושלים, שירתה כקצינה בצה"ל, שימשה כקצינת מבצעים בצאלים וסגן מפקד פלוגה בקורס קצינות אג"ם והשתחררה בדרגת סגן.

ב-1994 התגייסה למשטרת ישראל. היא החלה את שירותה ביחידה המרכזית של מחוז ירושלים והייתה האישה הראשונה בתפקיד ראש צוות סמויה בימ"ר. שימשה כקצינת האזנות סתר ארצית וראש חוליית תשתיות סיגינטיות במחלקת איסוף וטכנולוגיה במטה הארצי. בשנים 2013–2016 שירתה כמפקדת תחנת הראל במחוז ירושלים, קודם לתפקיד זה שימשה ראש ענף מודיעין במחוז ירושלים. שירתה כראש תחום אג״מ וסגן מזכיר ביטחוני במשרד לביטחון הפנים וב-2020 קודמה לדרגת תת-ניצב ומונתה למזכיר ביטחוני לשר לביטחון הפנים. נכון לשנת 2021 משרתת בתפקיד ראש חטיבת שיטור קהילה ומתנדבים באגף המבצעים.

בן מרדכי בעלת תואר ראשון בהיסטוריה מהאוניברסיטה העברית בירושלים, תואר שני במשפטים מהקריה האקדמית אונו ותואר שני בקרימינולוגיה מהאוניברסיטה העברית בירושלים. היא מתגוררת בירושלים ואם לשתיים.

קישורים חיצוניים

 האם זו תהיה האישה הראשונה במחוז ירושלים שתכהן בתפקיד הבכיר ביותר?
 סנ"צ אנה בן מרדכי-רזיאל, באתר סופרסונס

הערות שוליים

עובדי המשרד לביטחון הפנים
קצינות משטרה בדרגת תת-ניצב
בוגרות האוניברסיטה העברית בירושלים
בוגרי האוניברסיטה העברית בירושלים
בוגרות הקריה האקדמית אונו: משפטים
בוגרי הקריה האקדמית אונו: משפטים
ירושלים: אישים
מזכירים ביטחוניים לשר לביטחון הפנים
קציני משטרת ישראל בוגרי תוכנית המנהיגות הבכירה של קרן וקסנר